system
Răspunde în limba română, în stilul Wikipedia, cat mai corect gramatical.
user
Spune-mi informații despre Lindenfeld, Caraș-Severin.
assistant
Lindenfeld (în traducere „Câmpul cu Tei”) (maghiară Karánberek) este un sat în comuna Buchin din județul Caraș-Severin, Banat, România.

Este depopulat din 1998, odată cu moartea ultimului său locuitor, Paul Schwirzenbeck.

Localizare 

Lindenfeld este situat in Munții Banatului, mai precis în Munții Semenic, în valea varfului Cracu Teiului (germana  Lindenkamm). Pana la Lindenfeld nu a fost construit niciodata un drum accesibil, distanța până în cel mai apropiată localitate, Buchin, fiind de 7 kilometri.

Istoric 

Lindenfeld a fost întemeiat în anul 1828 de către coloniști germani veniți din Boemia, împreună cu Buchin, Brebu Nou și Poiana. Pană în 1960 Lindenfeld avea propria structură a satului, cu școală, casă comunitară, propria electricitate și alimentare cu apă. În cele din urmă, locuitorii s-au mutat în Caransebeș, Buchin sau Brebu Nou. 

Întâii coloniști au fost recrutați în perioada 1827-28 pentru apărarea Banatului împotriva turcilor pe linia de comandă a graniței militare bănăteană. Primele 56 de familii boeme, cu care urma să se stabilească cinci localităti, au ajuns în toamna târzie din 1827 la Slatina-Timiș. Aici au iernat în casele de frontieră ale Regimentului de granită valaho-ilir nr. 13. Al doilea val, care a constat din 506 de familii, a sosit în primăvara anului 1828. 

Lindenfeld a fost întemeiat în toamna anului 1828 cu 36 de familii, dar, după o scurtă perioadă de timp, au existat o mulțime de nemulțumiri în această așezare. Pentru construirea caselor lor, coloniștii au trebuit mai întâi să taie copacii necesari, pentru pământul promis padurea trebuia taiată, autoritățile militare nu își ofereau sprijinul, iar climatul era aspru. Astfel, în toamna anului 1833, toate așezările nou așezate au fost abandonate. Germanii aveau de ales fie să se întoarcă în Boemia, fie să se stabilească într-un alt loc în Imperiul Austriac. 268 de familii s-au stabilit în principal în: Lugoj, Bacova, Darova, Recaș, Măureni, Liebling, Nițchidorf, Ciacova și Jimbolia. În același an, 18 familii din Poiana s-au mutat în casele abandonate din Lindenfeld. Din primele 36 de familii, niciuna nu a mai revenit in Lindenfeld, acesta fiind motivul pentru care locuitorii Lindenfeldului sărbătoreau anul 1833 ca an de fondare al localitatii lor.

Demografie  

Pana a fi depopulat, Lindenfeld a fost intotdeauna locuit de catre etnici germani.

Vezi și
 Lindenfeld, o poveste de dragoste, film românesc din 2013

Note

Bibliografie 
Ioan T. Morar, Lindenfeld, Editura Polirom, 2005, ISBN 973-681-978-7

Legături externe 
 Secretele României: satul-fantoma Lindenfeld, cu case inca mobilate si lucruri parasite
 Locul în care timpul a murit odată cu satul, 25 octombrie 2010, Vali Popovici, România liberă
 REPORTAJ Satul Lindenfeld, care nu mai are locuitori din 1998, renaște din propria-i cenușă GALERIE FOTO, 10 septembrie 2012, Stefan Both, Adevărul
 Cum arată satul fantomă din Banat. Era locuit exclusiv de nemți, 20 octombrie 2014, Corina Vârlan, Gândul
 Lindenfeld, satul părăsit, 18 iulie 2014, Alexandra Palconi, Prin Banat
Atelier LiterNet: Lindenfeld - tărâmul care se ascunde
Brebu-Nou.de Lindenfeld; das verlassene Böhmendorf
Anuarul Socec al României Mari, 1924-1925 - de la Biblioteca Congresului S.U.A.
http://www.banaterra.eu/romana/rusnac-mircea-impotriva-falsificarilor-comuniste-ale-istoriei-banatului 
banaterra.eu , Lindenfeld
kulturraum-banat.de, Lindenfeld
youtube.com/, Reschitza und Lindenfeld
istoriabanatului.wordpress.com, Mircea Rusnac: Un sat bănățean recent dispărut: Lindenfeld

Lindenfeld, Buchin
Lindenfeld, Buchin
Lindenfeld, Buchin
Lindenfeld, Buchin